2010: Nie plek vir toetsrugby nie – praag.co.za — 20 jaar jonk!
Volgende jaar se toetswedstryd tussen Suid-Afrika en Frankryk op die 12de Junie, kan nie in Suid-Afrika aangebied word nie, weens die Sokkerwêreldbekertoernooi wat dan reeds begin het. Die wedstryd, wat deel van die Franse se seisoeneindetoer uitmaak, sal na Europa verskuif word. Dit blyk dat die Wembley-stadion in Engeland die aangewese plek is.
Benewens die Springbokke, sal die Franse ook teen 'n Suid-Afrikaanse A-span speel voordat hulle die toer teen Argentinië afsluit. Die toer is deel van Frankryk se voorbereidings vir die Wêreldbekertoernooi in Nieu-Seeland in 2011. Hulle sal ook teen Ierland in Augustus en Ierland speel.
Frankryk is geskeduleer om teen die All Blacks in die groepwedstryde van die Wêreldbeker te speel. Hulle het Saterdag 'n loesing van 39-12 teen dié span op die lyf geloop.
Skrywer Dan RoodtGepubliseer op 30 November 2009 Kategorieë RugbySleutelwoord 2010, 2010: Nie plek vir toetsrugby nie, Frankryk, Rugby, Sport, Springbokke